Държавен вестник, бр. 23, 2018 г., стр. 95

БРОЙ  23	
Д Ъ Р Ж А В Е Н  В Е С Т Н И К 	
СТР.  95  
Невротичните разстройства могат да се съчетават не само с нарушени функции на вегетативната  система,  но и с прояви 
от друго соматично заболяване. В такива случаи експертизната оценка и решение се извършват съвместно със съответния 
специалист и допълнително по съответната на съпътстващото зъболяване рубрика.
Решенията са дадени в табличната част.
Поведенчески синдроми, свързани с физиологични разстройства и соматични фактори (F50 – F59)
Широка категория, включваща:
1. Рубриката „Разстройства на храненето“, описваща два важни и яснооткрояващи се синдрома: анорексия нервоза и 
булимия нервоза. Тези разстройства са резултат на взаимодействие на сложни социално-културални и биологични фактори, 
протичат най-често хронично и затегнато и причинявят соматични (органни, метаболитни и ендокринни) изменения и 
психологични проблеми, поради което лицата с такива разстройства са негодни за летателна работа по всички графи.
2. Неорганични разстройства на съня, която включва: 
(1) диссомнии: инсомния, хиперсомния и разстройство на ритъма сън-бодърстване; и (2) парасомнии: абнормни епизодични 
явления по време на сън, например сомнамбулизъм, нощни страхове и кошмари. 
F51.3 Сомнамбулизъм.
За вземане на експертно решение е необходимо събиране на подробна анамнеза и обективно клинично изследване. При 
доказано разстройство лицата по всички графи са негодни.
3. Сексуални дисфункции, непредизвикани от органично разстройство или заболяване. 
4. Психологични или поведенчески фактори, свързани с разстройства или заболявания, класифицирани другаде. 
Критериите за експертно решение са: тежестта на заболяването, социалната (семейна и трудова) приспособимост и 
функционирането в трудовия или войсковия колектив.
Разстройства на личността и поведението в зряла възраст (F60-F69)
Този раздел включва редица състояния и форми на поведение с клинично значение, които имат тенденцията да бъдат 
трайни и са израз на характерните за даден индивид стил на живот и отношение към себе си и към околните. 
Включва: кверулантна личност, социопатна, асоциална, антисоциална и психопатна личност, агресивна личност, гранична 
(bordеrlinе) личност, астенична, незряла личност,  разстройство на половия идентитет в юношеството или в зрялата възраст, 
разстройство на половата роля, мазохизъм, садизъм, сексуална девиантност, неуточнена другояче, хомосексуализъм, 
педофилия, трансвестизъм, ексхибиционизъм, воаорство.
За вземане на експертно решение по отношение на разстройствата на личността е необходима подробно събрана и 
обективизирана анамнеза за живота на освидетелствания, от която да е видно, че проявите на личностовото разстройство 
имат изразен и продължителен характер. Изискват се характеристика от училище или от месторабота, здравно-
производствена характеристика, сведение от близък, епикриза от специализирано лечебно заведение за болнична помощ 
или диспансер, командирска характеристика, авиомедицинска характеристика, психологична характеристика от психолога 
на авиобазата, данни от служебни документи (протоколи от методическия съвет, от атестация и др.). За обективизиране на 
състоянието лицата по всички графи подлежат на психологично изследване в ЦВМК съгласно „Методиката за клинично 
психологично изследване за нуждите на психиатричния преглед и авиопсихологично изследване за определяне на 
психологичната годност за летателна длъжност“ (Приложение № 14).
При необходимост случаите се уточняват клинично в специализирано лечебно заведение на МО.
При установено разстройство на личността и поведението в зряла възраст се взема експертно решение за негодност за 
летателна работа и РП по всички графи.
Умствена изостаналост (F70 – F79)
Тук се включват група патологични състояния с различна етиология и патогенеза, при които преобладава интелектуално-
мнестичната слабост. Тези състояния са най-често вродени или придобити в ранното детство.
Оценката на интелектуалното развитие следва да се опира на всяка достъпна информация, т.е. едновременно на клиничната 
симптоматика и психометричните данни (педагогическа характеристика, характеристики от кметството, епикризи от 
психоневрологичните диспансери и психологично изследване съгласно „Методиката за клинично психологично изследване 
за нуждите на психиатричния преглед и авиопсихологично изследване за определяне на психологичната годност за 
летателна длъжност“ (Приложение № 14).
Интелектуалните коефиценти (ИК) са основани на тестове със средно ниво, равно на 100, и стандартно отклонение, равно 
на 15, както е по скалите на Векслер и Рейвън. Те следва да се използват като общ ориентир и много предпазливо.
Решенията по всички графи са: негодни.
Клас VI. Болести на нервната система (G00-G99)  
Възпалителни болести на централната нервна система (G00-G09) 
Менингити, енцефалити, миелити, енцефаломиелити, вътречерепен и вътрегръбначен абсцес и гранулом, вътречерепен и 
вътрегръбначен  флебит и тромбофлебит, последици от възпалителни болести на централната нервна система.
Към буква „а“ се отнасят случаите с тежка остатъчна неврологична симптоматика, неподдаваща се на лечение и са негодни 
по всички графи.
Към буква „б“ се отнасят случаите с възпалителни  заболявания  на ЦНС, без  остатъчна  неврологична симптоматика и 
пълно функционално възстановяване. Годността се обсъжда една година след нормализиране на ликворния синдром при 
липса на остатъчна неврологична и психична  симптоматика. Годност за летателна служба по гр. 2, 3, 4, 5, 7 и 8 се взема 
когато клиничните, психологичните, функционалните авиомедицински изследвания са в границите на нормата.
При тежко протекли заболявания със забавен възстановителен процес, лека персистираща остатъчна неврологична или 
психична симптоматика, забавено нормализиране на ликворния синдром и протрахиран възстановителен период над 5 
месеца обсъждането на годността за летателна дейност се взема след изтичане на 2 години от заболяването.
Системни атрофии, засягащи предимно централната нервна система (G10-G13)
След  клинично изследване се взема решение за негодност по всички графи.
Екстрапирамидни и други двигателна нарушения (G20-G26)
След  клинично изследване се взема решение за негодност по всички графи.